77 מקום הבאת העומר
קטגוריות: ש_ס / מ מנחות / מנחות - הרב רפאל בהגר_מ שמואלביץ / עניינים

מוצש"ק וארא אור לב' שבט תשס"ד

**בדיני חדש - סימן**

**בדין מקום הראוי להבאת העומר**

א]

] והנה בירושלמי שקלים פ"ד ה"א, תמן תנינן כל קרבנות היחיד והציבור באין מן הארץ ומחו"ל וכו' חוץ מן העומר ושתה"ל שאינן באין אלא מן החדש ומן הארץ, רב חונא בשם ר' ירמי' דר' ישמעאל היא דאמר אין העומר בא מסוריא וכו', מאן תנא שומרי ספיחין בשביעית נוטלין שכרן מתרומת הלשכה, ר' ישמעאל היא, א"ר יוסה דברי הכל היא, לא מצאו מסוריא מביאין אותה מספיחין שבא"י, ע"כ.

והנה עיי"ש במפרשים שפירשו דעיקר פלוגתת ר' ישמעאל ורבנן הויא אם עומר בא מחו"ל, והא דאמר ר' ישמעאל דאין עומר בא מסוריא רבותא קמ"ל דאף אינו בא מסוריא וכ"ש שאינו בא מחו"ל, אך פשטות הלשון מ' דכל פלוגתת ר' ישמעאל ורבנן הויא רק אם העומר בא מסוריא, אך לכו"ע אינו בא מחו"ל, וכן נ' גם מהא דמשני ד"ה היא לא מצאו "מסוריא" מביאין אותה מספיחין שבא"י, ומ' דלרבנן א"א להביא רק מסוריא, וצ"ב בזה.

ובס' משכנו"י יו"ד סי' ס"ז דף ר"ע כתב בזה, דת"ק דר' ישמעאל ס"ל דלא מרבי' מבכל מושבותיכם רק סוריא שהיא עכ"פ מנחלת א"י וכיבשה המלך דוד ע"ה וכל ישראל עמו, רק דמיקרי כיבוש יחיד לפי שהקדים אותן לכיבוש כל א"י וכו', אבל עכ"פ א"י היא ושייך למקריי' ישיבה קבועה וכו', דמושב מ' ישיבה קבועה שאחר הירושה ולא ישיבת עראי, אבל חו"ל י"ל דגם להאי תנא אין עומר בא מהן ואין איסורו נוהג בהן, עכ"ד, והדברים צ"ב, דלכאו' כיון דכיבוש יחיד ל"ש כיבוש, לא חייל מידי ע"י הכיבוש, ומהיכ"ת לחלק בין סוריא לשאר חו"ל.

ובספר משנת ר"א זרעים סי' י"ט סק"ט כתב, דר' ישמעאל דאמר דאין העומר בא מסוריא, ס"ל דכיבוש יחיד שמי' כיבוש, והויא כא"י לכל מצוות התלויות בארץ, וחדש אסור שם לכו"ע, ומ"מ אין מביאין עומר מסוריא משום דיש דין מיוחד בהמקום להבאת העומר דעומר בא דווקא מארץ ז' עממין, עיי"ש באורך, אך דבריו צ"ע רב, שהרי מבו' מד' הירושלמי דהא דמתני' דשקלים לא אתיא כרבנן דפליגי עלי' דר' ישמעאל, הוא משום דלדידהו מצי' להביא העומר בשביעית מסוריא, ול"ב להביאו מא"י, ואי הירושלמי שם אתיא כמ"ד דכבוש יחיד שמי' כיבוש, א"כ הרי לא הועלנו כלום במה שיביאו העומר מסוריא, שהרי אף שם נוהג שביעית, והול"ל שיביאו העומר מחו"ל, וע' כן במשכנו"י שם שכתב דודאי ס"ל לת"ק דר' ישמעאל דכיבוש יחיד ל"ש כיבוש, דאל"כ מאי רבותי' פשיטא דא"י היא לכל מילי, ועוד דגם שביעית נוהגת בה, וא"כ גם בסוריא צריכה שביעית לידחות מפני מצות עומר ואין חילוק בין א"י לסוריא.

אמנם י"ל בזה לדעת הסוברים דאין שביעית נוהגת בעבה"י מדאורייתא, ע' מהר"י קורקוס שפ"ד משמו"י, והאריך בזה הברכ"י או"ח סי' תפ"ט, (וע' עוד חזו"א זרעים ליקוטים סי' י' שדחה שיטה זו מכל וכל, וע' קה"י שביעית סי' י"ב), ולדעתם בפשוטו ה"נ אין שביעית נוהגת בסוריא מדאורייתא אף למ"ד דכיבוש יחיד שמי' כיבוש, וכמש"כ החזו"א שם, וע"כ ניחא דלמ"ד דעומר בא מסוריא הו"מ להביא העומר בשביעית מסוריא שאין שביעית נוהגת שם מה"ת, ואמנם אין לומר לפ"ז, דמודו רבנן דאין עומר בא מחו"ל ורק מסוריא הוא שבא העומר משום דכבוש יחיד שמי' כיבוש, שהרי להסוברים דאין שביעית נוהגת בסוריא, בע"כ הטעם הוא משום דכתיב כי תבואו אל הארץ ובעי' הארץ המיוחדת, (וכדדרשי' בתו"כ ר"פ בהר), וא"כ ה"נ בעומר דכתיב כי תבואו אל הארץ לא יהא עומר בא מסוריא, (וכדדרשי' הכי בתו"כ פר' אמור), ובע"כ דרבנן ס"ל כריבר"י דעומר בא מחו"ל וכי תבואו לזמן ביאה, וז"פ.

ונ' די"ל עוד בזה, לדעת הראב"ד דס"ל דלא כבשו עולי בבל לסוריא, והנה לדעתו נמצא דגם למ"ד דכבוש יחיד שמי' כיבוש, מ"מ אין נוהגין כל המצוות התלויות בארץ בסוריא, שהרי קי"ל דקדושה ראשונה לא קדשה לע"ל, והאמנם דמ"מ נפ"מ בהפלוגתא אם כיבוש יחיד שמי' כיבוש, דלמ"ד דלא שמי' כיבוש הויא סוריא כחו"ל גמור, אך למ"ד דשמי' כיבוש, הרי שהגם דקדושתה למצוות התלויות בארץ בטלה, כיון דקדושה ראשונה לא קדשה לע"ל, מ"מ עיקר קדושת ושם א"י לא בטלה ממנה ????

ולפ"ז יל"פ דבזה הוא דפליגי ר' ישמעאל ורבנן, דכו"ע ס"ל דאין עומר בא מחו"ל, דליכא תנא דס"ל דעומר בא מחו"ל אלא ריבר"י במנחות דפ"ד., ואך דפליגי בזה, דדעת ר' ישמעאל משום הא דאין עומר בא אלא מא"י, בעי' שיהא המקום מקודש בקדושת א"י להמצוות התלויות בארץ, וע"כ אין העומר בא מסוריא, דהגם דשם א"י עלי', מ"מ כיון שלא קדשוה עולי בבל, ולי"ב קדושה להמצוות התלויות בארץ, אף אין מביאין ממנה עומר, ורבנן פליגי ע"ז וס"ל דלהא דאין העומר בא אלא מא"י סגי שיהא על המקום שם א"י, ול"ב שיהא בו קדושה להמצוות התלויות בארץ, וע"כ שפיר מביאין עומר מסוריא, דהגם דלא כבשוה עולי בבל, מ"מ איכא עלי' שם א"י, וסגי בזה לדינא דהעומר בא מא"י, ולפ"ז אין פלוגתייהו במסוים בסוריא, אלא בכל מקום שכבשו עולי מצרים ולא כבשוהו עולי בבל, דלר' ישמעאל אין העומר בא משם, ולרבנן העומר בא משם.